CELEX: 32015R0045
Language: sk
Date: 2015-01-14 00:00:00
Title: Nariadenie Komisie (EÚ) 2015/45 zo 14. januára 2015 , ktorým sa mení smernica Európskeho parlamentu a Rady 2007/46/ES a nariadenie Komisie (ES) č. 692/2008, pokiaľ ide o inovatívne technológie na znižovanie emisií CO 2 z ľahkých úžitkových vozidiel  Text s významom pre EHP

15.1.2015   
            
            
               SK
            
            
               Úradný vestník Európskej únie
            
            
               L 9/1
            
         NARIADENIE KOMISIE (EÚ) 2015/45
   zo 14. januára 2015,
   ktorým sa mení smernica Európskeho parlamentu a Rady 2007/46/ES a nariadenie Komisie (ES) č. 692/2008, pokiaľ ide o inovatívne technológie na znižovanie emisií CO2 z ľahkých úžitkových vozidiel
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 715/2007 z 20. júna 2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel (1), a najmä na jeho článok 5 ods. 3,
   so zreteľom na smernicu Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (rámcová smernica) (2), a najmä na jej článok 39 ods. 2,
   keďže:
   
               (1)
            
            
               V nariadení Európskeho parlamentu a Rady (EÚ) č. 510/2011 (3) sa stanovuje, že úspory emisií CO2 dosiahnuté prostredníctvom využitia inovačných technológií by sa mali zobrať do úvahy pri výpočte špecifických emisií CO2 každého výrobcu. Podrobné pravidlá schvaľovania a certifikácie inovačných technológií na znižovanie emisií CO2 z ľahkých úžitkových vozidiel sa stanovujú vo vykonávacom nariadení Komisie (EÚ) č. 427/2014 (4).
            
         
               (2)
            
            
               S cieľom zohľadniť úspory CO2 dosiahnuté prostredníctvom využívania inovačných technológií pri výpočte cieľa pre špecifické emisie CO2 každého výrobcu a s cieľom zaručiť účinné monitorovanie špecifických emisií CO2 v prípade každého jedného vozidla, by sa vozidlá vybavené ekologickými inováciami mali certifikovať v rámci typového schvaľovania vozidla, pričom úspory by sa mali v súlade s článkom 11 ods. 2 vykonávacieho nariadenia (EÚ) č. 427/2014 uviesť osobitne tak v dokumentácii typového schválenia, ako aj v osvedčení zhody v súlade so smernicou 2007/46/ES.
            
         
               (3)
            
            
               Preto je nevyhnutné zmeniť dokumentáciu typového schválenia tak, aby primeraným spôsobom zohľadňovala informácie týkajúce sa ekologických inovácií.
            
         
               (4)
            
            
               Cieľom zmeny a doplnenia dokumentácie typového schválenia je jednak poskytnúť schvaľovacím orgánom primerané údaje potrebné na certifikáciu ľahkých úžitkových vozidiel vybavených ekologickými inováciami, a jednak zaradiť údaj o úsporách emisií CO2 získaných ekologickými inováciami medzi informácie charakterizujúce konkrétny model, variant, resp. konkrétnu verziu vozidla.
            
         
               (5)
            
            
               V nariadení Komisie (ES) č. 692/2008 (5) sa stanovujú správne opatrenia týkajúce sa kontroly zhody vozidiel so zreteľom na emisie CO2 a požiadavky na meranie emisií CO2 a spotreby paliva takýchto vozidiel.
            
         
               (6)
            
            
               Smernica 2007/46/ES a nariadenie (ES) č. 692/2008 by sa preto mali zodpovedajúcim spôsobom zmeniť.
            
         
               (7)
            
            
               Výrobcom a vnútroštátnym orgánom by malo byť poskytnuté dostatočne dlhé časové obdobie na to, aby mohli svoje postupy prispôsobiť novým pravidlám.
            
         
               (8)
            
            
               Výrobcovia by mali mať možnosť požiadať na dobrovoľnom základe o certifikáciu úspor emisií CO2 v dôsledku zavádzania inovačných technológií, a to pred dátumom nadobudnutia účinnosti nových pravidiel.
            
         
               (9)
            
            
               Opatrenia ustanovené v tomto nariadení sú v súlade so stanoviskom Technického výboru – motorové vozidlá,
            
         PRIJALA TOTO NARIADENIE:
   Článok 1
   Prílohy I a IX k smernici 2007/46/ES sa menia v súlade s prílohou I k tomuto nariadeniu.
   Článok 2
   Prílohy I a XII k nariadeniu (ES) č. 692/2008 sa menia a v súlade s prílohou II k tomuto nariadeniu.
   Článok 3
   S účinnosťou odo dňa nadobudnutia účinnosti tohto nariadenia nesmú vnútroštátne orgány odmietnuť udeliť typové schválenie ES alebo národné typové schválenie typov vozidiel, ktoré sú v súlade s týmto nariadením.
   Od 1. januára 2016 sa typové schválenia typov vozidiel vybavených inovačnými technológiami na znižovanie emisií CO2 budú udeľovať v súlade so smernicou 2007/46/ES a nariadením (ES) č. 692/2008 v znení podľa tohto nariadenia.
   Najneskôr od 1. januára 2016 budú výrobcovia predkladať osvedčenia o zhode pre všetky nové vozidlá v súlade so smernicou 2007/46/ES a s nariadením (ES) č. 692/2008 v znení podľa tohto nariadenia.
   Článok 4
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. januára 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 171, 29.6.2007, s. 1.
   
      (2)  Ú. v. EÚ L 263, 9.10.2007, s. 1.
   
      (3)  Nariadenie Európskeho parlamentu a Rady (EÚ) č. 510/2011 z 11. mája 2011, ktorým sa stanovujú emisné normy pre nové ľahké úžitkové vozidlá ako súčasť integrovaného prístupu Únie na zníženie emisií CO2 z ľahkých vozidiel (Ú. v. EÚ L 145, 31.5.2011, s. 1).
   
      (4)  Vykonávacie nariadenie Komisie (EÚ) č. 427/2014 z 25. apríla 2014, ktorým sa stanovuje proces schvaľovania a certifikácie inovačných technológií na znižovanie emisií CO2 z ľahkých úžitkových vozidiel podľa nariadenia Európskeho parlamentu a Rady (EÚ) č. 510/2011 (Ú. v. EÚ L 194, 26.7.2014, s. 57).
   
      (5)  Nariadenie Komisie (ES) č. 692/2008 z 18. júla 2008, ktorým sa vykonáva, mení a dopĺňa nariadenie Európskeho parlamentu a Rady (ES) č. 715/2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel (Ú. v. EÚ L 199, 28.7.2008, s. 1).
   
      PRÍLOHA I
      Prílohy I a IX k smernici 2007/46/ES sa menia takto:
      
                  1.
               
               
                  V prílohe I sa body 3.5.6 a 3.5.6.1 nahrádzajú takto:
                  
                              „3.5.6.
                           
                           
                              Vozidlo vybavené ekologickou inováciou v zmysle článku 12 nariadenia (ES) č. 443/2009 pre vozidlá kategórie M1 alebo článku 12 nariadenia (EÚ) č. 510/2011 pre vozidlá kategórie N1: áno/nie (1)
                           
                        
                              3.5.6.1.
                           
                           
                              Typ/variant/verzia štandardného vozidla, ako sa uvádza v článku 5 vykonávacieho nariadenia (EÚ) č. 725/2011 pre vozidlá kategórie M1 alebo v článku 5 vykonávacieho nariadenia (EÚ) č. 427/2014 pre vozidlá kategórie N1(v prípade potreby)“
                           
                        .
               
            
                  2.
               
               
                  Príloha IX sa mení takto:
                  
                              a)
                           
                           
                              V časti I bode 49 na strane 2 – Vozidlá kategórie N1 (dokončené a dokončované vozidlá) vzoru osvedčenia ES o zhode sa vkladajú tieto položky 3, 3.1 a 3.2:
                              
                                          „3.
                                       
                                       
                                          Vozidlo vybavené ekologickou inováciou, resp. inováciami: áno/nie (1)
                                       
                                    
                                          3.1.
                                       
                                       
                                          Všeobecný kód ekologickej inovácie, resp. ekologických inovácií (p1):
                                       
                                    
                                          3.2.
                                       
                                       
                                          Celková úspora emisií CO2 z ekologickej inovácie, resp. inovácií (p2) (zopakujte pri každom skúšanom referenčnom palive): .“
                                       
                                    .
                           
                        
                              b)
                           
                           
                              V časti II bode 49 na strane 2 – Vozidlá kategórie N1 (nedokončené vozidlá) vzoru osvedčenia ES o zhode sa vkladajú tieto položky 3, 3.1 a 3.2:
                              
                                          „3.
                                       
                                       
                                          Vozidlo vybavené ekologickou inováciou, resp. inováciami: áno/nie (1)
                                       
                                    
                                          3.1.
                                       
                                       
                                          Všeobecný kód ekologickej inovácie, resp. ekologických inovácií (p1):
                                       
                                    
                                          3.2.
                                       
                                       
                                          Celková úspora emisií CO2 z ekologickej inovácie, resp. inovácií (p2) (zopakujte pri každom skúšanom referenčnom palive): .“
                                       
                                    .
                           
                        
            
   
      PRÍLOHA II
      Prílohy I a XII k nariadeniu (ES) č. 692/2008 sa menia takto:
      
                  1.
               
               
                  Príloha I sa mení takto:
                  
                              a)
                           
                           
                              Bod 4.3.5.1 sa nahrádza takto:
                              
                                          „4.3.5.1.
                                       
                                       
                                          V prípade typu vozidla vybaveného jednou alebo viacerými ekologickými inováciami v zmysle článku 12 nariadenia (ES) č. 443/2009 pre vozidlá kategórie M1 alebo článku 12 nariadenia (EÚ) č. 510/2011 pre vozidlá kategórie N1 sa zhoda výroby, pokiaľ ide o ekologické inovácie, preukazuje vykonaním skúšok stanovených v rozhodnutí, resp. rozhodnutiach Komisie schvaľujúcich príslušnú ekologickú inováciu, resp. inovácie.“
                                       
                                    
                        
                              b)
                           
                           
                              V doplnku 3 sa body 3.5.6 a 3.5.6.1 nahrádzajú takto:
                              
                                          „3.5.6.
                                       
                                       
                                          Vozidlo vybavené ekologickou inováciou v zmysle článku 12 nariadenia (ES) č. 443/2009 pre vozidlá kategórie M1 alebo článku 12 nariadenia (EÚ) č. 510/2011 pre vozidlá kategórie N1: áno/nie (*)
                                       
                                    
                                          3.5.6.1.
                                       
                                       
                                          Typ/variant/verzia štandardného vozidla, ako sa uvádza v článku 5 vykonávacieho nariadenia (EÚ) č. 725/2011 pre vozidlá kategórie M1 alebo v článku 5 vykonávacieho nariadenia (EÚ) č. 427/2014 pre vozidlá kategórie N1 (v prípade potreby) (**)“
                                       
                                    .
                           
                        
            
                  2.
               
               
                  Príloha XII sa mení takto:
                  
                              a)
                           
                           
                              Body 4.1 a 4.2 sa nahrádzajú takto:
                              
                                          „4.1.
                                       
                                       
                                          Podľa článku 11 ods. 1 vykonávacieho nariadenia (EÚ) č. 725/2011 pre vozidlá kategórie M1 alebo článku 11 ods. 1 vykonávacieho nariadenia (EÚ) č. 427/2014 pre vozidlá kategórie N1 požiada výrobca, ktorý chce znížiť svoje priemerné špecifické emisie CO2, aby dosiahol cieľovú hodnotu špecifických emisií vďaka úsporám CO2 realizovaným prostredníctvom jednej či viacerých ekologických inovácií, ktorými je vozidlo vybavené, schvaľovací orgán o vydanie osvedčenia typového schválenia ES pre vozidlo vybavené ekologickou inováciou.
                                       
                                    
                                          4.2.
                                       
                                       
                                          Úspory emisií CO2 z vozidiel vybavených ekologickou inováciou sa na účely typového schvaľovania stanovujú postupom a skúšobnou metodikou, ktoré sú uvedené v rozhodnutí Komisie schvaľujúcom danú ekologickú inováciu, v súlade s článkom 10 vykonávacieho nariadenia (EÚ) č. 725/2011 pre vozidlá kategórie M1 alebo článku 10 vykonávacieho nariadenia (EÚ) č. 427/2014 pre vozidlá kategórie N1.“
                                       
                                    
                        
                              b)
                           
                           
                              Bod 4.4 sa nahrádza takto:
                              
                                          „4.4.
                                       
                                       
                                          Typové schválenie sa neudelí v prípade, že sa na vozidle vybavenom ekologickou inováciou nepreukáže zníženie emisií o minimálne 1 g CO2/km v porovnaní so štandardným vozidlom tak, ako je to uvedené v článku 5 vykonávacieho nariadenia (EÚ) č. 725/2011 pre vozidlá kategórie M1 alebo článku 5 vykonávacieho nariadenia (EÚ) č. 427/2014 pre vozidlá kategórie N1“
                                       
                                    .